ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 18.96 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
18,96,04,825
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 18.96 కోట్లకుపైగా  నిల్వలు అందుబాటులో ఉన్నాయి.
రసాయనాలు, ఎరువుల మంత్రిత్వ శాఖ
'మేక్ ఇన్ ఇండియా' ప్రోత్సాహకానికి స్థానిక రసాయనాలు మరియు పెట్రోకెమికల్స్ను సేకరించాలిః మంత్రి శ్రీ మన్సుఖ్ మాండవియా
- ఈ చర్య వస్తువులు, సేవల తయారీ మరియు ఉత్పత్తిని పెంచేందుకు దోహదం చేస్తుంది
- పబ్లిక్ ప్రొక్యూర్మెంట్లో భాగంగా 2020-21, 2021-23 మరియు 2023-25 సంవత్సరాల్లో
వరుసగా 60 శాతం, 70 శాతం మరియు 80 శాతం మేర స్థానికంగానే తయారైన రసాయనాలు మరియు పెట్రోకెమికల్స్ సేకరణ జరపాలని సూచించిన డిపార్టెమెంట్ ఆఫ్ కెమికల్ అండ్ పెట్రోకెమికల్స్
మేక్ ఇన్ ఇండియాను ప్రోత్సహించడానికి దేశంలో వస్తువులు, సేవలు, పనుల తయారీ మరియు ఉత్పత్తిని ప్రోత్సహించడానికి గాను 'డిపార్ట్మెంట్ ఆఫ్ ఇండస్ట్రీ అండ్ ఇంటర్నల్ ట్రేడ్'  29.05.2019 న పబ్లిక్ ప్రొక్యూర్మెంట్  ఆర్డర్ 2017 ను సవరించింది. ఆదాయం మరియు ఉపాధిని పెంచాలనే లక్ష్యంతో ఈ సవరణను చేపట్టారు. రసాయనాలు మరియు పెట్రోకెమికల్స్ గుర్తించేటప్పుడు, కనిష్ట స్థానిక కంటెంట్ మరియు లెక్కింపు పద్ధతిని సూచించేటప్పుడు, రసాయనాలు మరియు పెట్రోకెమికల్స్ విభాగం దేశీయ తయారీలో అందుబాటులో ఉన్న సామర్థ్యాన్ని మరియు స్థానిక పోటీ యొక్క పరిధిని అంచనా కట్టింది. ఇందులో భాగంగా దాదాపు 55 రకాల రసాయనాలు, పెట్రోకెమికల్స్, పురుగుల మందులు మరియు డైస్టఫ్లు గుర్తించారు. 2020-2021 ఏడాదికి కెమికల్స్ & పెట్రోకెమికల్స్ కోసం కనీస స్థానిక కంటెంట్ను 60 శాతం వద్ద ప్రారంభించి, ఆ తరువాత, 2021-2023 సంవత్సరాలకు 70 శాతానికి, 2023-2025 సంవత్సరాలకు 80 శాతంగా ఉంచాలని నిర్ణయించారు. డిపార్ట్మెంట్ గుర్తించిన 55 కెమికల్స్ & పెట్రోకెమికల్స్ నందు దాదాపు 27 ఉత్పత్తుల విషయంలో స్థానిక సరఫరాదారులు రూ.5 లక్షల నుంచి రూ.50 లక్షల విలువ కలిగిన ప్రొక్యూర్మెంట్ ప్ర్రక్రియలో బిడ్లు దాఖలు చేసేందుకు అర్హులు. మిగిలిన
28 కెమికల్స్ & పెట్రోకెమికల్స్ విషయంలో తగినంత స్థానిక సామర్థ్యం మరియు స్థానిక పోటీ ఉన్న వారి నుంచి బిడ్ల మొత్తంతో సంబంధం లేకుండా కొనుగోలు చేసే సంస్థలు స్థానిక సరఫరాదారు నుండి మాత్రమే సేకరణ చేపట్టాల్సి ఉంటుంది. తాజాగా తీసుకున్న ఈ చర్యతో ఆత్మనిర్భర్ భారత్ అభియాన్ను కార్యక్రమాన్ని మరింత బలోపేతం చేయనుంది. దీనికి తోడు “మేక్ ఇన్ ఇండియా” కార్యక్రమంలో భాగంగా దేశీయ ఉత్పత్తిని కూడా పెంచనుంది. కేంద్రం తీసుకున్న ఈ ముఖ్యమైన నిర్ణయాన్ని రసాయనాలు మరియు ఎరువుల శాఖ సహాయ మంత్రి, షిప్పింగ్ శాఖ సహాయమంత్రి  శ్రీ మన్సుఖ్ మాండవియా ప్రశంసించారు. ఈ విషయమై ఆయన మాట్లాడుతూ "వస్తువులు, సేవలు మరియు పనుల తయారీ మరియు ఉత్పత్తిని పెంచడానికి స్థానికంగా ఉన్న లభ్యత నుంచి రసాయనాలు మరియు పెట్రోకెమికల్స్ సేకరణను తప్పనిసరి చేయడం మేక్ ఇన్ ఇండియాకు ప్రోత్సాహకంగా ఉంటుంది" అని అన్నారు.
(Visitor Counter : 189
మానవ వనరుల అభివృద్ధి మంత్రిత్వ శాఖ
జేఈఈ  కు ఆన్లైన్లో దరఖాస్తు చేయడానికి మరో ఆఖరి అవకాశం
కేంద్ర మంత్రి శ్రీ రమేష్ పోఖ్రియాల్ సూచన మేరకు అవకాశం పొడిగింపు
19.05.2020 నుంచి 24.05.2020 వరకు అందుబాటులో దరఖాస్తు ఫారం
విదేశాల్లో చదవాలనుకుని, ప్రస్తుత కొవిడ్ పరిస్థితుల కారణంగా మనసు మార్చుకుని, జేఈఈ -2020 రాసి భారతదేశంలోనే విద్యను కొనసాగించాలనుకుంటున్న విద్యార్థులకు మరో అవకాశం లభించింది. విద్యార్థుల విజ్ఞప్తుల దృష్ట్యా, జేఈఈ  దరఖాస్తు నింపడానికి విద్యార్థులకు మరో ఆఖరి అవకాశం ఇవ్వాలని నేషనల్ టెస్టింగ్ ఏజెన్సీ కి కేంద్ర మానవ వనరుల అభివృద్ధి శాఖ మంత్రి శ్రీ రమేష్ పోఖ్రియాల్ సూచించారు. ఏ ఇతర కారణంగానైనా దరఖాస్తును నింపలేకపోయిన లేదా పంపలేకపోయిన ఇతర విద్యార్థులకు కూడా ప్రస్తుత అవకాశం వర్తిస్తుంది.
https://twitter.com/DrRPNishank/status/1262655909953630211?ref_src=twsrc%5Etfw%7Ctwcamp%5Etweetembed%7Ctwterm%5E1262655909953630211&ref_url=https%3A%2F%2Fpib.gov.in%2FPressReleasePage.aspx%3FPRID%3D1625132
కొవిడ్ కారణంగా విద్యార్థులు ఎదుర్కొన్న ఇబ్బందుల దృష్ట్యా కేంద్ర మంత్రి శ్రీ రమేష్ పోఖ్రియాల్ ఇచ్చిన సూచన మేరకు, జేఈఈ  దరఖాస్తు ఫారం పూర్తి చేయడానికి, పంపడానికి విద్యార్థులకు మరో ఆఖరి అవకాశాన్ని ఎన్టీఏ ఇచ్చింది.
దరఖాస్తు నింపడానికి, పంపడానికి jeemain.nta.nic.infrom వెబ్సైట్లో దరఖాస్తు అందుబాటులో ఉంటుంది. 19.05.2020 నుంచి 24.05.2020 వరకు మాత్రమే ఈ అవకాశం ఉంది. పూర్తి చేసిన దరఖాస్తును సాయంత్రం 5 గంటల వరకు స్వీకరిస్తారు. ఫీజు చెల్లించేందుకు రాత్రి 11.50 గం. వరకు అనుమతిస్తారు. ఫీజును క్రెడిట్ కార్డు లేదా డెబిట్ కార్డు లేదా నెట్ బ్యాంకింగ్ లేదా యూపీఐ లేదా పేటీఎం ద్వారా చెల్లించవచ్చు.
(మరింత స్పష్టత కోసం, jeemain.nta.nic.in లో ఉన్న సమాచార బులెటిన్ను విద్యార్థులు చూడాలి. కొత్త సమాచారం కోసం, jeemain.nta.nic.in మరియు www.nta.ac.infor వెబ్సైట్లను విద్యార్థులు, తల్లిదండ్రులు చూస్తుండాలి. 8287471852, 8178359845, 9650173668, 9599676953 మరియు 8882356803 నంబర్లకు ఫోన్ చేసి సందేహాలు నివృత్తి చేసుకోవచ్చు లేదా, jeemain@nta.ac.infor కు ఈమెయిల్ పంపవచ్చు.
ప్రధాన మంత్రి కార్యాలయం
ఇజ్రాయల్ ప్రధాని అయిన సందర్భం లో మాన్య శ్రీ నఫ్తాలీ బెనెట్ కు అభినందనలుతెలిపిన ప్రధాన మంత్రి
భారతదేశం-ఇజ్రాయల్ వ్యూహాత్మక భాగస్వామ్యానికి గాను మాన్య శ్రీబెంజామిన్ నెతన్యాహూ కు కృతజ్ఞతలు తెలిపిన ప్రధాన మంత్రి
మాన్య శ్రీ నఫ్తాలీ బెనెట్ ఇజ్రాయల్ ప్రధాన మంత్రి అయినందుకు గాను ప్రధాన మంత్రి శ్రీ నరేంద్ర మోదీ ఆయన ను అభినందించారు.
‘‘ఇజ్రాయల్ ప్రధాని అయిన సందర్భం లో @naftalibennett కు ఇవే అభినందనలు. దౌత్య సంబంధాల ఉన్నతీకరణ కు 30 ఏళ్ళు అవుతున్న సందర్భాన్ని వచ్చే సంవత్సరం లో మనం వేడుక గా జరుపుకోనున్న తరుణం లో మీతో భేటీ కావడం కోసం, మన రెండు దేశాల మధ్య గల వ్యూహాత్మక భాగస్వామ్యాన్ని గాఢతరం గా దిద్ది తీర్చుకోవడం కోసం నేను నిరీక్షిస్తున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 195.67 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 58,215
మొత్తం కేసుల్లో క్రియాశీల కేసులు 0.13%
ప్రస్తుత రికవరీ రేటు 98.65%
గత 24 గంటల్లో 7,624 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,74,712 కు పెరిగింది.
గత 24 గంటల్లో 12,213 కొత్త కేసులు నమోదయ్యాయి.
రోజువారీ పాజిటివిటీ రేటు 2.35%
వారపు పాజిటివిటీ రేటు 2.38%
గత 24 గంటల్లో చేసిన 5,19,419 కొవిడ్ పరీక్షలతో కలిపి ఇప్పటివరకు 85.63 కోట్ల పరీక్షలు చేశారు.
రక్షణ మంత్రిత్వ శాఖ
మిషన్ సాగర్: మారిషస్లోని పోర్ట్ లూయిస్కు పయనమైన ఐఎన్ఎస్ కేసరి నౌక
'మిషన్ సాగర్'లో భాగంగా భారత నావికా దళం నౌక కేసరి ఆదివారం  మారిషస్లోని పోర్ట్ లూయిస్కు తిరుగు పయనమైంది. మే 23వ తేదీన ఈ నౌక తన గత పోర్ట్ లూయిస్ పర్యటనలో భాగంగా భారత నావికా దళం వైద్య బృందంను మారిషస్లో వైద్య సేవల నిమిత్తం వదిలి వచ్చింది. తాజాగా ఇప్పుడు వారిని భారత్కు తీసుకువచ్చేందుకు తిరుగు పయనమైంది. కోవిడ్ - 19 మహమ్మారి నియంత్రణ, నిర్వహణకు సహాయపడటం, వ్యాధి వ్యాప్తి అరికట్టడానికి మరియు ప్రాణాలకు ప్రమాదాన్ని తగ్గించే విషయంలో సహాయపడడానికి నైపుణ్యం కలిగిన నిపుణులు మరియు పారామెడిక్స్తో కూడిన 14 మంది సభ్యుల వైద్య బృందాన్ని భారత్ పోర్ట్ లూయిస్కు పంపించింది. ఈ వైద్య బృందం పోర్ట్ లూయిస్లో ఉన్న సమయంలో స్థానికంగా ఉన్న ప్రాంతీయ ఆసుప్రతులు, ఫ్లూ క్లినిక్లు, ఈఎన్టీ హాస్పిటల్ , క్వారంటయిన్ కేంద్రాలు, మారిషస్లోని కోవిడ్ పరీక్షా సౌలభ్యాలతో కూడిన సెంట్రల్ హెల్త్ లాబొరేటరీ మరియు ఎస్ఏఎంయూ  విక్టోరియా ఆసుపత్రిలో ఉన్న ప్రధాన కార్యాలయం మరియు నియంత్రణ కేంద్రంలను కూడా సందర్శించింది. తమ పర్యటనలో భాగంగా ఈ బృందం అన్ని స్థాయిల ఆరోగ్య సంరక్షణ యోధులతో సంభాషించింది. కోవిడ్-19 నిర్వహణపై ఉత్తమ పద్ధతులను పంచుకునే దిశగా అర్ధవంతమైన చర్చలు జరిపింది. కోవిడ్ నేపథ్యంలో మన చేతుల పరిశుభ్రత, స్క్రీనింగ్ మరియు చికిత్స, క్రిమిసంహారక మరియు పీపీఈల వంటి ముఖ్యమైన అంశాలపై ప్రదర్శనలు మరియు వర్క్షాప్లు నిర్వహించారు. ఆయా సెషన్లలో ప్రేక్షకుల స్పందన చాలా ప్రోత్సాహకరంగా కనిపించింది. ఆరోగ్య సంరక్షణ కార్మికుల భవిష్యత్ సూచనల కోసం ‘గైడ్ టు కంటైన్ అండ్ కంబాట్ కోవిడ్ -19’ మరియు 'హెల్త్ కేర్ వర్కర్స్ యొక్క మాన్యువల్ ఆన్ ట్రైనింగ్ ’ అనే రెండు విధాన పత్రాల పీడీఎఫ్ వెర్షన్లనూ ఈ బృందం స్థానిక వైద్య అధికారులతో పంచుకుంది. ఐఎన్ఎస్ కేసరిలో బయలుదేరేందుకు ముందుగా డిప్యూటీ హై కమిషనర్ శ్రీ జనేష్ కైన్ కూడా ఇండియన్ నేవీ మెడికల్ టీమ్ సభ్యులతో సంభాషించారు. ‘మిషన్ సాగర్’ కార్యక్రమం ఈ ప్రాంతంలో మొట్టమొదటి ప్రతిస్పందనగా మనదేశ పాత్రను సూచిస్తోంది. కోవిడ్ -19 వైరస్ మహమ్మారిని మరియు దాని పర్యవసానంగా ఎదురయ్యే ఇబ్బందులు ఎదుర్కోవటానికి ఇరు దేశాల మధ్య ఉన్న అద్భుతమైన సంబంధాలను ‘మిషన్ సాగర్’ మరింతగా పెంపొందించే అవకాశం ఉంది. ‘సాగర్’ ప్రాంతంలోని దేశాల భద్రత మరియు వృద్ధి యొక్క ప్రధాన మంత్రుల దృష్టికి అనుగుణంగా ఈ చర్యను చేపట్టారు. ఐఓఆర్ దేశాలతో సంబంధాలకు భారతదేశం ఇచ్చిన ప్రాముఖ్యతను కూడా ఇది తెలియజేస్తుంది. రక్షణ మరియు విదేశాంగ మంత్రిత్వ శాఖలు మరియు భారత ప్రభుత్వ ఇతర ఏజెన్సీల సన్నిహిత సమన్వయంతో ఈ ఆపరేషన్ ముందుకు సాగుతోంది.
(Visitor Counter : 228
బొగ్గు మంత్రిత్వ శాఖ
బొగ్గు గనుల ప్రభుత్వ రంగ సంస్థలకు పెరుగుతున్న విద్యుత్ రంగ బకాయిలు
కోల్ ఇండియా లిమిటెడ్  సింగరేణీ కోలరీస్ లిమిటెడ్ ల బొగ్గు విక్రయాల కోసం విద్యుత్ రంగం చెల్లించవలసిన బకాయిలు దిగువ పేర్కొన్న విధంగా ఉన్నాయి.
రూ
రూ. కోట్లలో  బొగ్గు మైనింగ్ ప్రభుత్వ రంగ సంస్థ
సిఐఎల్
31.03.2022 నాటికి బకాయిలు 28.02.2023 నాటికి బకాయిలు
రూ. 13335.91 రూ. 16629.41
31.03.2022నాటికి పెరిగిన / తగ్గిన
 3293.50
రూ. కోట్లలో  బొగ్గు మైనింగ్ ప్రభుత్వ రంగ సంస్థ
ఎస్సిసిఎల్
31.03.2022 నాటికి బకాయిలు 28.02.2023 నాటికి బకాయిలు
రూ.5755.5 రూ. 3713.15
31.03.2022నాటికి పెరిగిన / తగ్గిన
 2042.35
బొగ్గ మైనింగ్ ప్రభుత్వ రంగ సంస్థల బకాయిల పెరుగుదల అన్నది బొగ్గు కంపెనీ మూలధన పెట్టుబడిని, నగదు ప్రవాహ స్థితిని ప్రభావితం చేస్తుంది.
ఈ సమాచారాన్ని సోమవారం రాజ్యసభలో లిఖితపూర్వకంగా ఇచ్చిన సమాధానంలో కేంద్ర బొగ్గు, గనులు, పార్లమెంటరీ వ్యవహారాల మంత్రి శ్రీ ప్రహ్లాద్ జోషి వెల్లడించారు.
నీతి ఆయోగ్
భారతదేశంలో నిర్వహించిన అత్యుత్తమ డిజి-ధన్ మేళాలలో నిజామాబాద్ డిజి-ధన్ మేళా ఒకటి:
కేంద్ర ఆర్థిక శాఖ సహాయ మంత్రి శ్రీ అర్జున్ రామ్ మేఘ్ వాల్
-భారతదేశం డిజిటల్ ఆర్థిక వ్యవస్థ దిశగా పయనిస్తోంది
- ప్రజలలో నగదురహిత లావాదేవీల పట్ల అవగాహనను కలిగించడం డిజి-ధన్ మేళా ధ్యేయం
తెలంగాణ లోని నిజామాబాద్ లో ఈ రోజు విజయవంతంగా డిజి-ధన్ మేళా
భారతదేశం డిజిటల్ ఆర్థిక వ్యవస్థ దిశగా పయనిస్తోందని కేంద్ర ఆర్థిక శాఖ సహాయ మంత్రి శ్రీ అర్జున్ రామ్ మేఘ్ వాల్ అన్నారు. ఆయన ఈ రోజు తెలంగాణ లోని నిజామాబాద్ లో నిర్వహించిన డిజి-ధన్ మేళా లో పాల్గొని ప్రసంగించారు. ఈ సందర్భంగా మంత్రి భారతదేశంలో నిర్వహించిన అత్యుత్తమ డిజి-ధన్ మేళాలలో నిజామాబాద్ డిజి-ధన్ మేళా ఒకటి అని వివరించారు. 2016 డిసెంబర్ 25వ తేదీన డిజి-ధన్ మేళా కార్యక్రమం ఆరంభమైందని, నగదురహిత లావాదేవీలను గురించి సామాన్య ప్రజానీకంలో జాగృతిని కలిగించడంలో ఈ మేళాలు విజయవంతం అయ్యాయని ఆయన చెప్పారు. పాత పెద్ద నోట్ల చెలామణి రద్దు అవినీతిపైన, నల్లధనంపైన పోరు కోసం తీసుకున్న నిర్ణయమని, దీనితో దేశ జనాభాలో పన్నులు చెల్లిస్తున్న వారు ఒక్క శాతంగా మాత్రమే ఉన్నట్లు తేలిందన్నారు. ఇది ఆరోగ్యవంతమైన ఆర్థిక వ్యవస్థ లక్షణం కాదు అని మంత్రి అన్నారు. కేవలం 24 లక్షల మంది మాత్రమే పన్ను చెల్లిస్తున్నారని చెప్పారు. చట్టాలను అనుసరించకపోవడం మంచిది కాదన్నారు. సమాంతర ఆర్థిక వ్యవస్థ దేశానికి ఒక దుశ్శకునం అని మంత్రి పేర్కొన్నారు. మొబైల్ సాంకేతికత ప్రజల కార్యకలాపాలలో మరీ ముఖ్యంగా వ్యాపార లావాదేవీలలో విప్లవాత్మక మార్పును తీసుకువచ్చిందని వివరించారు. మరింత మంది పన్నుల పరిధి లోకి వస్తే ఖజానాకు సమకూరి రహదారులు, ఆసుపత్రుల వంటి మౌలిక సదుపాయాలను చేపట్టేందుకు ప్రభుత్వానికి ఊతం లభించగలదని శ్రీ మేఘ్ వాల్ చెప్పారు. మంచి ఆసుపత్రుల సంఖ్య పెరిగితే దేశ ప్రజలకు ఆరోగ్య సంరక్షణ సేవలను కల్పించవచ్చని పేర్కొన్నారు.
నిజామాబాద్ నగరపాలక సంస్థ మేయర్ ఆకుల సుజాత కార్యక్రమంలో పాల్గొని ప్రసంగిస్తూ డిజి-ధన్ మేళాలు తెలంగాణ రాష్ట్రానికి మరీ ముఖ్యంగా నిజామాబాద్ కు ఒక వరం వంటివి అన్నారు. ఈ మేళాలో పాల్గొని నగదురహిత లావాదేవీలను జరపడం ఎలాగో నేర్చుకొని అమలులో పెట్టాలని ఆమె సూచించారు. నిజామాబాద్ జిల్లా కలెక్టర్ డాక్టర్ యోగిత రాణా మాట్లాడుతూ, నీతి ఆయోగ్ తో జిల్లా పాలనయంత్రాంగం చేతులు కలిపి గ్రామాలలో డిజిటల్ లావాదేవీలను ప్రోత్సహించేందుకు ముందంజ వేస్తున్నట్లు చెప్పారు. నగదు రహిత లావాదేవీలపై ప్రచారం చేస్తున్న సర్పంచ్ లు, రాష్ట్ర ప్రభుత్వ అధికారులకు కేంద్ర ఆర్థిక శాఖ సహాయ మంత్రి అభినందన పూర్వకంగా ధ్రువపత్రాలను ప్రదానం చేశారు. కార్యక్రమంలో హైదరాబాద్ ప్రెస్ ఇన్ ఫర్మేషన్ బ్యూరో అడిషనల్ డైరెక్టర్ జనరల్ డాక్టర్ పి.జె. సుధాకర్ కూడా పాల్గొన్నారు.
డిజిటల్ లావాదేవీలను ప్రోత్సహించడం కోసం నీతి ఆయోగ్, తెలంగాణ రాష్ట్ర ప్రభుత్వం కలిసి డిజిధన్ మేళా లను నిర్వహిస్తున్నాయి. ఇంతకు ముందు హైదరాబాద్, వరంగల్ లలో ఇటువంటి రెండు మేళాలు జరగగా, నిజామాబాద్ లో మేళా మూడవది. విద్యార్థులు, డ్వాక్రా గ్రూపుల సభ్యురాళ్లు సహా పలువురు ఈ మేళాకు విచ్చేశారు. వారికి అధికారులు, స్వచ్ఛంద సేవకులు నగదు రహిత లావాదేవీలను ఎలా జరుపుకోవచ్చో పూసగుచ్చినట్లు వివరించారు. నల్లధనం, అవినీతి లపై శంఖం పూరించేందుకు నీతి ఆయోగ్ 100 రోజులు 100 నగరాలు పేరుతో ఈ మేళాలను దేశవ్యాప్తంగా చేపడుతోంది. ఈ మేళాలో బ్యాంకు ఖాతాలను తెరవడమెలాగో, ఆధార్ కార్డు కోసం పేరును ఎక్కడ ఎలా నమోదు చేసుకోవాలో వివరంగా చెబుతారు. రొక్కం ఉపయోగించనక్కరలేకుండా నగదు రహితంగా లావాదేవీలను జరపడం గురించి, ఆ పద్ధతిలోని భద్రత తదితర ప్రయోజనాలను గురించి వివరిస్తారు. ఈ మేళాలను ప్రధానంగా ప్రజల ఆలోచన దృక్పథంలో మార్పును తీసుకురావడానికి నిర్వహిస్తున్నారు.
ప్రధాన మంత్రి కార్యాలయం
మతువా ధర్మ మహా మేళా ను ఉద్దేశించి మార్చి నెల 29న ప్రసంగించనున్న ప్రధాన మంత్రి
శ్రీ శ్రీ హరిచంద్ ఠాకూర్ జీ 211వ జయంతి సందర్భం లో పశ్చిమ బంగాల్ లో ఠాకూర్ బాడీ లో గల శ్రీధామ్ ఠాకూర్ నగర్ లో మార్చి నెల 29వ తేదీ న మతువా ధర్మ మహా మేళా 2022 ను ఉద్దేశించి ప్రధాన మంత్రి శ్రీ నరేంద్ర మోదీ ఆ రోజు న సాయంత్రం పూట 4:30 గంటల కు వీడియో కాన్ఫరెన్స్ మాధ్యమం ద్వారా ప్రసంగించనున్నారు.
శ్రీ శ్రీ హరిచంద్ ఠాకుర్ జీ తన జీవనాన్ని అణచివేత బారిన పడినటువంటి, అణగారిన వర్గాల కు చెందినటువంటి మరియు ఆదరణ కు నోచుకోనటువంటి వ్యక్తుల శ్రేయస్సు కోసం అంకితం చేశారు. ఆయన మొదలు పెట్టిన సామాజిక మరియు ధార్మిక ఉద్యమం 1860వ సంవత్సరం లో ఓరాకాండీ  నుంచి ఆరంభమై, మతువా ధర్మం స్థాపన కు దారి తీసింది.
మతువా ధర్మ మహా మేళా 2022 ను అఖిల భారత మతువా మహాసంఘ ఈ నెల 29వ తేదీ మొదలుకొని ఏప్రిల్ 5వ తేదీ వరకు నిర్వహించనుంది.
ప్రధాన మంత్రి కార్యాలయం
రాజస్థాన్ లోప్రధాన మంత్రి కార్యక్రమాని కి రాజస్థాన్ ముఖ్యమంత్రి హాజరీ కి సంబంధించి ట్వీట్ చేసినపిఎమ్ఒ
రాజస్థాన్ ముఖ్యమంత్రి ఆ రాష్ట్రం లో ఏర్పాటైన ప్రధాన మంత్రి యొక్క కార్యక్రమం లో పాలుపంచుకోవడాని కి సంబంధించి చేసిన ఒక ట్వీట్ కు ప్రధాన మంత్రి కార్యాలయం ప్రతిస్పందించి ఈ క్రింది ట్వీట్ ను జారీ చేసింది. ప్రధాన మంత్రి శ్రీ నరేంద్ర మోదీ ఈ రోజు న న సీకర్ ను సందర్శించనున్నారు.
ప్రధాన మంత్రి కార్యాలయం ఒక ట్వీట్ లో -
‘‘శ్రీ @ashokgehlot51 గారు,
ప్రోటోకాల్ కు అనుగుణం గా, మిమ్ముల ను కూడా ఆనవాయితీ గా ఆహ్వానించడం జరిగింది. అంతేకాక, మీ ఉపన్యాసాని కి కూడా సమయాన్ని నిర్దేశించడం జరిగింది. అయితే, మీరు ఆ కార్యక్రమం లో పాల్గొనలేకపోవచ్చు అంటూ మీ కార్యాలయం పేర్కొన్నది.
ప్రధాన మంత్రి శ్రీ @narendramodi’s గారి మునుపటి సందర్శనల లో సైతం మిమ్ములను ఎల్లప్పుడూ ఆహ్వానించడం జరుగుతూ వచ్చింది. మరి ఆ కార్యక్రమాల లో మీరు పాలుపంచుకొన్నారు కూడాను.
ఈ రోజు న జరిగే కార్యక్రమం లో పాలుపంచుకోవడానికి మీకు ఇదే అత్యంత ఆప్యాయభరితం అయినటువంటి ఆహ్వానం. అభివృద్ధి కార్యాల కు సంబంధించిన శిలా ఫలకం లో మీ పేరు ఉండనే ఉంది.
ఇటీవల మీకు అయిన గాయం కారణం గా మీకు ఏదైనా శారీరక అసౌకర్యం కలిగివుండని అటువంటి పక్షం లో, మీ యొక్క హాజరు ను చాలా విలువైంది గా ఎంచడం జరుగుతుంది.’’ అని పేర్కొంది.
విద్యుత్తు మంత్రిత్వ శాఖ
అంతర్జాతీయ విద్యుత్ రంగంలో పరస్పర సహకారానికి ఎలక్ట్రిసిటి డి ఫ్రాన్స్ ఎస్.ఎ తో ఒప్పందం కుదుర్చుకున్న ఎన్.టి.పి.సి
విద్యుత్రంగంలో కీలక పరిణామం చోటుచేసుకుంది. విద్యుత్ రంగంలో ప్రపంచంలోనే అతిపెద్ద కంపెనీ అయిన ఫ్రాన్స్లోని ప్యారిస్లో గల ప్రముఖ విద్యుత్ రంగ కంపెనీ ఎలక్ట్రిసిటీ డి ఫ్రాన్స్ ఎస్.ఎ , భారతదేశపు అతిపెద్ద ఇంధన కంపెనీ ఎన్.టి.పి.సి లిమిటెడ్ లు ఒక అవగాహనా ఒప్పందంపై సంతకాలు చేశాయి. మధ్యప్రాచ్యం, ఆసియా, యూరప్, ఆఫ్రికాలలో విద్యుత్ ప్రాజెక్టుల అభివృద్ధి అవకాశాలను అందిపుచ్చుకునేందుకు ఈ అవగాహనా ఒప్పందం కుదుర్చుకున్నారు. ప్లాట్స్ టాప్ 250 గ్లోబల్ ఎనర్జీ కంపెఎనీ ర్యాంకింగ్లలో ఎన్.టి.పి.సి రెండో స్థానంలో ఉంది.
ఈ ఎం.ఒ.యును ఎన్.టి.పి.సి వైపునుంచి ప్రాజెక్టుల డైరక్టర్ ఎ ఉజ్వల కాంతి భట్టాచార్య, ఫ్రాన్స్కు భారత రాయబారి జావేద్ అష్రాఫ్, భారత్లో ఫ్రాన్స్ రాయబారి ఎమ్మాన్యుయేల్లెనాఇన్, ఎన్.టి.పి.సి సిఎండి గురుదీప్ సింగ్, ఎన్టిపిసి కమర్షియల్ డైరక్టర్ సికె.మొండొల్, ఇడిఎఫ్ ఇండియా సిఇఒ, కంట్రీ ప్రెసిడెంట్ హర్మంజీత్సింగ్ నగి, ఎన్టిపిసి ఇంటర్నేషనల్ బిజినెస్ హెడ్ ఎన్.ఎం. గుప్త, ఎన్టిపిసి, ఇడిఎప్, ఐఎస్ె ,ఇండియాలో ఫ్రెంచ్ ఎంబసీ సీనియర్ ఎక్జిక్యుటివ్ల సమక్షంలో ఈ సంతకాలు జరిగాయి.
ఇడిఎఫ్ ఫ్రాన్స్కు ఇండియాలోని అతి పెద్ద విద్యుత్ ప్రాజెక్టు ఎన్.టి.పి.సి మధ్య కుదిరిన అవగాహనా ఒప్పందం మధ్యప్రాచ్యం, యూరప్, ఆఫ్రికా ప్రాంతంలో విద్యుత్ప్రాజెక్టుల అభివృద్ధి అవకాశాలను అందిపుచ్చుకోవడానికి అవకాశం కలిపిస్తుంది.
రెండు కంపెనీలు విజ్ఞాన మార్పిడి, పరిశోధన అభివృద్ధి, సాంకేతిక సేవలు, కన్సల్టెన్సీ అసైన్మెంట్లను అంతర్జాతీయంగా చేపట్టడంలో పరస్పరం సహకరించుకోనున్నాయి.
ఈ కొలాబరేషన్ పట్ల ఎన్.టి.పి.సి ఆశాభావంతో ఉంది. ఇడిఎఫ్తో ఎన్టిపిసి కొలాబరేషన్ అంతర్జాతీయమార్కెట్లో మన పోటీతత్వాన్ని మరింత పెంపొందించనున్నది. ఎన్టిపిసి అంతర్జాతీయంగా పవర్ జనరేషన్ ఆస్తులను విస్తరింప చేసేందుకు ఇది ఉపకరిస్తుంది. క్లీన్ ఎనర్జీ ప్రాజెక్టుల రోడ్ మ్యాప్నకు ఈ ఎం.ఒ.యు మద్దతునిస్తుంది. ప్రపంచవ్యాప్తంగా క్లీన్ ఎనర్జీ ప్రాజెక్టుల అభివృద్ధికి ఈ ఎం.ఒ.యు మద్దతునిస్తుంది. అంతర్జాతీయ మార్కెట్లో పరస్పరం నిర్మాణాత్మక పెట్టుబడి అవకాశాలను ఇది కల్పించనుంది.
అలాగే ఇడిఎఫ్ కూడా ఎన్ టిపిసితో ఒప్పందంపై స్పందించింది. ఎన్.టి.పి.సితొ కలిసి ఇండియాలో తక్కువ కార్బన్ ఎనర్జీ అవకాశాల విషయంలో పనిచేసేందుకు మేం ఎంతో ఆసక్తితో ఉన్నామని ఆ సంస్థ ప్రకటించింది. ఇడిఎప్ ప్రస్తుతం తన కార్యకలాపాలను 25 దేశాలలో నిర్వహిస్తోంది. ఇడిఎఫ్కు అంతర్జాతీయ రికార్డు ఉంది. ఎన్టిపిసితో కలిసి పరస్పర సహకారంతో మరిన్ని అవకాశాలను అందిపుచ్చుకునేందుకు ఎదురుచూస్తున్నట్టు ఇడిఎఫ్ తెలిపింది.
పరస్పర ప్రయోజనం కల దేశాలలో విద్యుత్ ప్రాజెక్టుల అభివృద్ధిని ఇడిఎఫ్.ఎన్టిపిసి సంయుక్తంగా చేపట్టేఅంశాన్ని పరిశీలించను్నాయి. అలాగే ఈ రంగానికి సంబంధించిన విజ్ఞానం,సాంకేతిక పరిజ్ఞానాన్ని పరస్పరం ఇచ్చిపుచ్చుకోనున్నారు. టెక్నికల్ సేవలు, అంతర్జాతీయ కన్సల్టెన్సీ అసైన్మెంట్ల అవకాశాలను కూడా పరిశీలించనున్నారు. అలాగే కలిసికట్టుగా క్లీన్ ఎనర్జీ విషయంలో పైలట్ ప్రోగ్రామ్లను చేపట్టే అంశాన్ని పరిశీలించనున్నాయి.
వాణిజ్యం, పరిశ్రమల మంత్రిత్వ శాఖ
ఎస్.ఇ.జెడ్ యూనిట్లకు ఇంటినుంచి పనిచేసే నిబంధనలను
సరళతరం చేస్తూ, సవరణలు తీసుకువచ్చిన వాణిజ్యవిభాగం
వర్క్ఫ్రం హోంకు 31.12.2023 వరకు అనుమతి.
ఎస్.ఇ.జెడ్యూనిట్కు చెందిన ఉద్యోగులు అందరికీ వర్క్ఫ్రం హోం వర్తింపు.
ఎస్.ఇ.జెడ్ యూనిట్లకు వర్క్ ఫ్రం హోం కు సంబంధించి నిబంధనలను మరింత సరళతరం చేస్తూ వాణిజ్య విభాగం , ఎస్ఇజెడ్ నిబంధనలకు సవరణలు తీసుకువచ్చింది.దీనితోపాటు వాణిజ్య విభాగం, ఇందుకు సంబంధించి స్టాండర్డ్ ఆపరేటింగ్ ప్రొసీజర్ ని 12.08.2022 తేదీతో జారీచేసింది. అన్ని ఎస్.ఇ.జెడ్ లలో ఈ నిబంధనల అమలును క్రమబద్ధీకరించేందుకు వీటిని జారీచేశారు.
రూల్ 43 ఎ నోటిఫికేషన్ అనంతరం,12.08.2022 తేదీతో మార్గదర్శకాల జారీ తర్వాత, నాస్కామ్నుంచి వాణిజ్య విభాగం పలు విజ్ఞప్తులను అందుకుంది. ఇవి వర్క్ఫ్రం హోం సదుపాయాన్ని మరింత సరళతరం చేయాల్సిందిగా వినతి పత్రాలు సమర్పించాయి. ఈ అంశాన్ని వాణిజ్యవిభాగం పరిశీలించి, వివిధ స్టేక్హొల్డర్లతో సంపద్రించిన అనంతరం,రూల్ 43 ఎ ను కొత్త నిబంధన జిఎస్ఆర్ 868 తేదీ 08.12.2022 తో మార్చారు. ఈ నోటిఫికేషన్కు సంబంధించి న ముఖ్యమైన అంశాలు కింది విధంగా ఉన్నాయి.
స్టేక్హొల్డర్లతో సమావేశం అనంతరం వర్క్ఫ్రం హోం నిబంధనలను గణనీయంగా సరళతరం చేయడంజరిగింది.గతంలో అనుమతుల ఆధారిత కాలం ఉండగా, ప్రస్తుతం దానిని సమాచారం అందించే ఆధారిత కాలంగా మార్చడం జరిగింది.
ఎస్.ఇ.జెడ్ లోని నూరుశాతం ఉద్యోగులకు వర్క్ఫ్రం హోం అవకాశం కల్పించడం జరుగుతుంది.
వర్క్ఫ్రం హోం సదుపాయం 31.01.2023 వరకు అనుమతిస్తారు.
భవిష్యత్తులో వర్క్ఫ్రం హోం సదుపాయం కోరుకునే సంస్థలు వర్క్ఫ్రం హోం ను ప్రారంభించే ముందు గా ఈ మెయిల్ ద్వారా ప్రభుత్వానికి సమాచారం అందిచవచ్చు.
హైబ్రిడ్ పద్ధతిలో పనిచేయడం అనేది సాధారణ విధానంగా ఉంది. ప్రత్యేకించి ఐటి, ఐటిఇఎస్ రంగాలలో పనికి కోవిడ్ మహమ్మారి కారణంగా అంతరాయం కలిగింది. ఐటి, ఐటిఇఎస్ రంగాలకు చెందిన ప్రతినిధులు ఈ విషయమై వాణిజ్య విభాగానికి విజ్ఞప్తులు పంపుకుంటూ, ప్రత్యేక ఆర్థిక మండళ్లలో లలో హైబ్రిడ్పద్ధతిలో పనిచేసుకునేందుకు వెసులుబాటు కల్పించాలని, ఎస్.ఇ.జెడ్ సిబ్బందికి వర్క్ఫ్రం హోంకు వీలు కల్పించాలని కోరాయి. ఎస్.ఇ.జెడ్ రంగం వాస్తవ అవసరాలను దృష్టిలోఉంచుకుని టైర్ `2, టైర్ 3నగరాలకు జరిగే ఆర్థికవ్యవస్థలకు కలిగే ప్రయోజనాన్ని దృష్టిలో ఉంచుకుని వర్క్ఫ్రం హో సదుపాయాన్నికల్పించడం జరిగింది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
సర్దార్ వల్లభాయ్ పటేల్ జయంతిని పురస్కరించుకొని రన్ ఫర్ యూనిటీ నిర్వహించిన పశు సంవర్ధక, పాడి శాఖ
రైతు సహకార సంఘాల దిశగా సర్దార్ పటేల్ చేసిన కృషి సంస్మరణ
ఆజాదీ కీ అమృత్ మహోత్సవ్లో భాగంగా, 31 అక్టోబర్, 2021న రాష్ట్రీయ ఏకతా దివస్ను  పురస్కరించుకుని మత్స్య, పశుసంవర్ధక, పాడి మంత్రిత్వ శాఖ పరిధిలోని పశు సంవర్ధక, పాడి శాఖ అధికారులు రన్ ఫర్ యూనిటీలో  పాల్గొన్నారు. భారత వ్యవస్థాపకులలో ఒకరైన సర్దార్ పటేల్ జయంతి ఉత్సవం సందర్భంగా ఆయన వారసత్వాన్ని సంస్మరించుకునేందుకు ఈ కార్యక్రమాన్నినిర్వహించారు.
ప్రతిజ్ఞ స్వీకార కార్యక్రమం అనంతరం కృషి భవన్ నుంచి ఆర్/ఎ జనపథ్ వరకు, తిరిగి కృషి భవన్కు తిరిగి వచ్చేలా రూపొందించిన రన్ ఫర్ యూనిటీకి శాఖ కేంద్ర కార్యాలయమైన కృషి భవన్ నుంచి శాఖ సంయుక్త కార్యదర్శి  జి.ఎన్. సింగ్ ప్రారంభించారు. దాదాపు 1942 నాటికే రైతు సహకార సంఘాలను ప్రతిపాదించిన సర్దార్ వల్లభాయ్ పటేల్ దేశానికి చేసిన సేవలను ఆయన పాల్గొన్నవారిని ఉద్దేశించి చేసిన ప్రసంగంలో ప్రస్తావించారు. పటేల్ చేసిన ప్రతిపాదన స్ఫూర్తితో కైరా సహకార పాల ఉత్పత్తిదారుల యూనియన్ లిమిటెడ్ ఏర్పడి,తదనంతర కాలంలో అమూల్గా ప్రాచుర్యాన్ని పొందింది.
శాఖకు చెందిన సీనియర్ అధికారులు సహా సిబ్బంది ఇందులో పాల్గొన్నారు. పరుగు తర్వాత, కృషి భవన్ వద్దద ప్రతిజ్ఞ స్వీకార కార్యక్రమం పాల్గొంది. ఇందులో సిబ్బందది అంతా దృశ్య మాధ్యమం ద్వారా దేశ ఐక్యతను, సమగ్రతను, భద్రతను పరిరక్షించి, బలోపేతం చేస్తామన్న అంకిత భావాన్ని పునరుద్ఘాటింపచేసే ఏక్తా శపథ్ ను చేశారు.
భారత స్వాతంత్ర్య పోరాటంలో ముందుండి నడిపించడమే కాక, దేశ విభజన అనంతరం దేశాన్ని ఐక్యం చేయడంలో సర్దార పేటేల్ కీలక పాత్ర పోషించిన విషయం తెలిసిందే. అందుకే భారతదేశపు ఉక్కు మనిషిగా  ఆయన ప్రాచుర్యం పొందారు.
పశుసంవర్ధక, పాడి శాఖ అధికారులు, రైతుల భాగస్వామ్యంతో అన్ని కేంద్ర పాలిత ప్రాంతాలలో శాఖ ఈ కార్యక్రమాన్ని నిర్వహించింది. రన్ ఫర్ ది యూనిటీ తర్వాత కృషి భవన్ ఆవరణలో స్వచ్ఛతా కార్యక్రమం జరిగింది.